आकिब ने पोस्टर बनाने से शुरुआत की; स्कूल में 2 बार फेल हुए
Indian Cricket Team Jersey Designer; Who Is  Aaquib Wani? All You Need Know. Follow India Cricket News, Reports and Updates On  Aaquib Wani नई दिल्ली के रहने वाले डिजाइनर आकिब वानी को दिसंबर में एडिडास ने काम दिया। काम था भारत के सबसे लोकप्रिय खेल क्रिकेट जर्सी को डिजाइन करने का।
नई दिल्ली के रहने वाले डिजाइनर आकिब वानी को दिसंबर में एडिडास ने काम दिया। काम था भारत के सबसे लोकप्रिय खेल क्रिकेट जर्सी को डिजाइन करने का। आकिब ने एडिडास के साथ कई बार काम किया है। लेकिन ये उससे भी बड़ा काम था। आकिब बताते हैं एडिडास ने प्रोजेक्ट देते हुए कहा था कि उन्हें इस बार कुछ बड़ा डिजाइन करना है। इस साल जनवरी में उन्हें पता चला कि उन्हें भारतीय क्रिकेट टीम की जर्सी डिजाइन करनी है।
आकिब मानते हैं कि ये उनके लिए सबसे बड़ा अवसर था। ऐसा इसलिए भी क्योंकि एडिडास ने जर्सी डिजाइन करने के लिए उन्हें चुना था, जबकि एडिडास अपने पैसे के साथ दुनिया के किसी भी बड़े डिजाइनर को ये प्रोजेक्ट दे सकता था।
'टीम इंडिया की जर्सी बनाना भावुक पल'
आकिब बताते हैं कि बचपन में उन्होंने भी हर भारतीय की तरह क्रिकेट खेला है। इस वजह से उनके लिए भारतीय क्रिकेट टीम की जर्सी बनाना भावुक करने वाला था। वह बताते हैं, ‘मुझे लगा कि मैं अपने देश का प्रतिनिधित्व कर रहा हूं। नेशनल टीम की जर्सी बनाते वक्त मुझे गर्व हो रहा था।’
32 साल के आकिब बचपन से ही आर्ट और डिजाइन से आकर्षित होते थे। वे दिल्ली में ही पैदा हुए और दिल्ली से ही पढ़ाई पूरी की। हालांकि, आकिब कश्मीर से ताल्लुक रखते हैं।
पेरेंट्स बनाना चाहते थे डॉक्टर-इंजीनियर
किसी अन्य भारतीय पेरेंट्स की तरह ही आकिब के मां-पिता चाहते थे कि वो डॉक्टर या इंजीनियर बने। हालांकि, आकिब पढ़ाई में बहुत अच्छे नहीं थे। वे 11वीं में 2 बार फेल हो गए। इसके बाद उन्होंने कॉलेज का चेहरा भी नहीं देखा।
उस वक्त को याद करते हुए वे बताते हैं, ‘मुझे लगने लगा था कि मैं अपने माता-पिता के लिए केवल एक निराशा हूं। मैंने अपना एक रॉक बैंड भी शुरू किया, लेकिन वो भी कुछ खास नहीं चला। मेरे रिश्तेदार ने मुझसे बुरा व्यवहार किया और मुझे कई तरह के नामों से बुलाया। इसके बाद मैंने अपने मन का रास्ता चुना और बाकी चीजों से ध्यान हटा लिया।’
रॉक बैंड के लिए डिजाइन बनाने लगे आकिब 
फिर आकिब रॉक बैंड के लिए डिजाइन बनाने लगे। 2014 में एक डिजाइनर के तौर पर उन्होंने रॉक स्ट्रीट जर्नल जॉइन किया। आकिब ने बताया, 'मेरे अभिभावक को लगने लगा कि मैं अपनी जिंदगी में अच्छा कर रहा हूं।'
कभी डिजाइनिंग का कोर्स नहीं किया 
भारतीय जर्सी डिजाइन करने वाले आकिब ने कभी कोई डिजाइनिंग का कोर्स नहीं किया है और न वो उसके लिए कॉलेज गए। वो कहते हैं कि उन्होंने डिजाइनिंग खुद से और यूट्यूब से सीखी। 2018 में आकिब ने दिल्ली में अपना स्टूडियो खोला, जिसके बाद उन्होंने कभी पीछे मुड़कर नहीं देखा।
जर्सी डिजाइन करने के प्रोसेस के बारे में बात करते हुए आकिब कहते हैं कि उन्होंने सबसे पहले जर्सी का फैब्रिक चुना, उसके बाद जर्सी का रंग और फिर जर्सी इस्तेमाल होने वाला आर्टवर्क।